Aaviksoo sõnul on Eesti sõjalaeva USA-s viibimisel oluline tähendus ka eestlaste jaoks Ameerikas, kes on eestluse vaimu siin elus hoidnud terve selle aja, mil rahvuskaaslased kodumaal pidid alluma okupatsioonivõimude represseerivale diktaadile. "See, et te ajate meie asja Ameerika mandril, hoiate eesti vaimu elus ja vajadusel saate siit niivõrd olulise panuse anda Eesti riigi kaitsmiseks ja püsimiseks, on tähtis teadmine, millele saavad toetuda need, kes Eestimaal selle sama  peale mõtlema peavad," leidis kaitseminister.